# 

**RAPORA BINPÊKIRINA MAFAN A MEHA TEBAXA SALA 2025’AN A LI HEMBERÎ ROJNAMEGERAN**

Me mehek ku derheqê rojnamegeran de lêpirsîn hatin destpêkirin, şopandina nûçeyan hatin astengkirin û astengkirina xwegihandina nûçeyan li pey xwe hişt. Meha Tebaxê tevî ku meha betlaneya edlî bû jî derheqê rojnamegerna de lêpirsîn hatin destpêkirin û derheqê gelek nûçeyan de biryara astengkirina xwegihandina gelek weşanan hate dayîn.

Binpêkirinên di meha Tebaxê de derketine pêş ev in: 2 rojnameger bi êrişan re rû bi rû man. Kesekî li dijî Ofîsa Rojnameya Evrenselê ya Îzmîrê êrişa çekdarî pêk anî. Em vê êrişê wek bûyerek bi tena serê xwe (munferît) nabînin. Divê piştperdeya êrişê were ronîkirin.

Di meha Tebaxê de şopandina nûçeyan a 2 rojnamegeran hate astengkirin û gef li 2 rojnamegeran hate xwarin.

Di meha Tebaxê de derheqê 4 rojnamegerên ku balê kişandin ser talana ekolojiyê û bûyerên tacîzê kirin nûçe lêpirsîn hate destpêkirin. Di vê mehê de danişîna doza 7 rojnamegeran hate lidarxistin.

Di meha Tebaxê de yek ji mijarên ku derketin pêş jî astengkirina xwegihandinê bû.

Saziya Agahiyên Teknolojiyê û Ragihandinê (BTK) di meha Tebaxê de hesabên Instagramê ya Ajansa Welat û Rojnameya Xwebûnê ku xwerû bi Kurdî weşanê dikin, hesabê Instagramê yê rojnameya Yenî Yaşamê û KAOS GLê asteng kir. Her wiha saziya navborî hesabên Xê yê Ajansa Nûçeyan a Firatê û Ajansa Nûçeyan a Etkînê jî jixwegihandinê re asteng kir.

Di vê meha bihûrî de xwegihandina malpera Rojnameya Yeni Demokrasiyê jî hate astengkirin. Di meha Tebaxê de 32 malperên enternetê, URLyên 7 nûçeyan û 43 heabên medya dîjîtal hatin astengkirin.

RTUKê cezayê reşkirina ekranê ya 5 rojan li televîzyona TELE1ê birî û 5 caran jî cezayê sekinandina bernameyê birî.

Di van rojên ku em Roja Aştiyê ya Cîhanê pîroz dikin de bênavber û bêserûber êrişên li dijî rojnamegeran û binpêkirinên li dijî rojnamegeriyê didomin. Em bi vê wesîleyê carek din Roja Aştiyê ya Cîhanê pîroz dikin û em daxwaz dikin ku roja aştiyê li hemû cîhanê bibe wesîleya wekheviya gelan ku bi hev re bijîn. Di vê çarçoveyê de em rojnameger meşa aştî û azadiyê wek peywîrekê dibînin û em banga mezinkirina vê meşê dikin.



**1-MAFÊ BINPÊKIRINÊN JIYAN Û EWLEHIYA ROJNAMEGERAN**

**1-MAFÊ BINPÊKIRINÊN JIYAN Û EWLEHIYA ROJNAMEGERAN**

|  |  |
| --- | --- |
| Rojnamegerên rastê êrişê hatin | 2 |
| Çapemeniya rastî êrişê hatiye | 2 |
| Serdagirtina malên rojnamegeran | - |
| Rojnamegerên hatine binçavkirin | - |
| Rojnamegerên hatine girtin | - |
| Rojnamegerên îşkence û muameleyên nebaş li wan hatiye kirin | - |
| Rojnamegerên gef li wan hatiye xwarin | 1 |
| Astengkirina şopandina nûçeyê | 2 |
| Di girtîgehan de binpêkirina mafên rojnamegeran | - |



**2- MAFÊ BINPÊKIRINÊN AZADIYA GOTIN Û RAMANÊN ROJNAMEGERAN**

|  |  |  |
| --- | --- | --- |
| Rojnamegerên darbarê wan de lêpirsîn hatine destpêkirin | | 4 |
| Rojnamegerên derbarê wan de doz hatine vekirin | | - |
| Hejmara rojnamegerên hatine cezakirin | Hejmara kesan | - |
| Cezayê girtîyan | - |
| Cezayê Pereyan | - |
| Hejmara çend danişînên rojnamegeran | Hejmara danişînan | 5 |
| Hejmara kesan | 7 |
| Hejmara Rojnamegerên girtî (Li gor roja 02 Îlon 2025’an) | |  |

**3- BINPÊKIRINÊN LI DIJ MAFÊN ABORÎ Û CIVAKBÛNA ROJNAMEGERAN**



|  |  |
| --- | --- |
| Rojnamegerên ji kar hatine girtin | 13 |
| Weşanên îlanên wan hatine birîn | 8 |



**4-ASTEGKIRIN Û SANSURA LI DIJÎ SAZIYÊN MEDYA Û ÇAPAMENIYÊ**

|  |  |  |  |
| --- | --- | --- | --- |
| Cezayên Rûtîkê | Reşkirina Ekranan | | 1Tv (5 roj) |
| Hêjmara Cezayan | Cezayên Idarî | 1 |
| Rawestandina bernameyan | 1 (5 car rawestandina bername) |

**5-ASTENKIRINA DÎTINA QADÊN MEDYA DIJÎTAL Û ÎNTERNETÊ**

|  |  |
| --- | --- |
| Hejmara Sîteyên Înternetê yên hatine girtin | 32 |
| Hejmara Nûçeyên dîtina wan hatine qedexekirin | 7 |
| Medyayên dijîtal ên dîtina wan hatine astengkirin | 43 |